Algemesí ofereix 11 beques per a estudiants durant l’estiu dins del programa L’Ajuntament et beca
01 de juny de 2022

L’Ajuntament d’Algemesí llança onze beques amb l’objectiu de formar als i les estudiants de la localitat mitjançant l’aplicació pràctica dels coneixements adquirits. En aquest sentit, declara la regidora de Joventut Palma Egido, “amb el programa de l’Ajuntament et beca pretenem donar oportunitats a la joventut perquè tinguen una millor eixida al món laboral.”

Les places que s’ofereixen són en distints àmbits: dins de la rama de Ciències Socials i Jurídiques hi ha una en l’Agència Desenvolupament d’Algemesí, una en el Departament de Personal i i sis en el suport de les Escoletes d’Estiu; pel que fa a Arts i Humanitats s’ofereix una plaça de suport a la Sala d’Exposicions; en Administració i Gestió un altra al DIAL, i en Electricitat-Electrònica una última de suport tècnic al Departament d’Informàtica.

Cada una de les beques està dotada amb un import de 500 euros bruts mensuals, per un temps de dedicació a les activitats esmentades que no superarà les 25 hores setmanals per becari/ària. El període de duració començarà l’1 de juliol del 2022 i enguany tindrà una duració inicial d’1 mes, amb possibilitat de prorrogació com a màxim fins al 31 d’agost del 2022 segons disponibilitat pressupostaria i/o manteniment de l’activitat formativa adjudicada, menys en el cas de dues de les places de suport de les Escoletes que no seran prorrogables.

Les beques d’aquesta convocatòria s’adjudicaran mitjançant concurrència competitiva entre les persones aspirants a aquestes, que reunisquen els requisits i ho acrediten documentalment abans del 10 de juny, quan finalitza del termini de presentació de sol·licituds, a través de l’Oficina Virtual de Tràmits de la Seu Electrònica Municipal, on també es poden consultar les bases: https://sede.algemesi.es/eAdmin/Registrar.do?action=inicioPortalTramites.